Kombinácia lieku Lagosa a výživového doplnku Silymarin
Dobrý deň, chcem sa spýtať či môžem užívať výživový doplnok Silymarin 140 mg keď už užívam liek Lagosa.Mam stukovatenu pečeň od cukrovky a od liekov.Dakujem.
Dobrý deň,
ďakujeme za Vašu otázku.
Obidva uvedené produkty obsahujú rovnakú účinnú látku silymarín. Vzhľadom na to, že lekár určil potrebnú dávku silymarínu na základe Vášho zdravotného stavu prostredníctvom lieku Lagosa, užívanie ďalšieho výživového doplnku s obsahom silymarínu nie je bez porady s ošetrujúcim lekárom vhodné.
Prajem pekný zvyšok dňa.
S pozdravom
PharmDr. Veronika Kiabová